Period: Old Babylonian
Genre: Literary
Transliteration:
<SURFACE>
...
...ad-da-ni kiŋ₂-gi₄-a-gin₇
...<unk>...a-ŋu₁₀ kaš₄...ŋa₂-nu
mussa-me...
mussa-me ŋi₆...
iti₆ e₂-ba...
mul e₂-ba mi-ni-ib-di₄-di₄-en
mussa-me ud me-zal-la-gin₇
mussa-me ŋi₆ me-sa₂-a-gin₇
iti₆ e₂-ba mi-ni-kur₉-ra-gin₇
mul e₂-ba mi-ni-di₄-di₄-la₂-gin₇
ig-ta saŋ-kul
...ra-si-il-le-en...
...
nin₉...
ze₂-ba-ŋu₁₀...zid-de₃...
nin₉ gal-ŋu₁₀ da...
...i-bi₂...
...
...al ŋal₂ <unk>...im-me...
bad₃-si-me al-ŋal₂ bad₃-si-me gul-lu
nitalam-me aŋ₂ kuš₂-u₃ kuš₂-u₃
šu u₈-ub-dab₅-be₂-en ta-me mu-un-ŋal₂
šu e-ri-in-bar-re-eš e₂-me-eš-e ŋa₂-nu
suhur-e du₇-ŋu₁₀ suhur-e du₇-ŋu₁₀
ze₂-ba-ŋu₁₀ suhur-e du₇-ŋu₁₀
mu-nim-mar-gin₇ suhur-e du₇-ŋu₁₀
{ŋiš}šinig-gin₇ gu₂ lum-lum-ŋu₁₀ suhur-e du₇-ŋu₁₀
mu-ti-in suhur-za unken-na du₇-ŋu₁₀
ze₂-ba-ŋu₁₀ gaba-me-a su-ub-bi
gi-ru suhur-za unken-na dugud-da
šeš i-bi₂ sag₉-sag₉-ŋu₁₀ gaba-me-a su-ub-bi
sun₄ za-gin₃-ŋu₁₀ suhur gakkul₃-ŋu₁₀
sun₄...za-gin₃-gin₇ gun₃-a-ŋu₁₀
suhur gakkul₃-gin₇ ŋar-ŋar-ra-ŋu₁₀
dim₃ zu₂-ŋu₁₀ me-dim₂ kug-sig₁₇-ga-ŋu₁₀
niŋ₂ nagar kug-zu dim₂-ma-ŋu₁₀
tibira kug-zu kiŋ₂ ak-a-ŋu₁₀
ŋen nin₉ ki aŋ₂-ŋu₁₀ ka-ga₁₄...<unk> <unk> <unk> ga-e
ka-ga₁₄-ni-gin₇...
gal₄-la-ni-gin₇...
sig₇-ge...
igi...
<unk>...
...
...<unk> <unk> am₃
ka-ga₁₄ inim ze₂-ba he₂-me-en
bal ud sag₉-ga e₃ he₂-me-en
ezen saŋ-ki zalag-ga he₂-me-en
zabar-šu dadag-ga he₂-me-en
ki aŋ₂ {d}mu-ul-lil₂-la₂
šag₄ diŋir-za ha-me-ši-huŋ-e diŋir-e
ŋi₆-a ŋa₂-nu ŋi₆-a gub-ba
{d}utu-da ŋa₂-nu {d}utu-da gub-ba
diŋir-zu kaskal ha-ra-ab-sig₁₀-ge
il₂-la₂ du₅-la₂ ha-ra-ab-sa₂-sa₂

Cuneiform:
<SURFACE>
...
...𒀜𒁕𒉌𒆥𒄄𒀀𒁶
...<unk>...𒀀𒈬𒁽...𒂷𒉡
𒊩𒍑𒁲𒈨...
𒊩𒍑𒁲𒈨𒈪...
𒌓𒀭𒋀𒆠𒂍𒁀...
𒀯𒂍𒁀𒈪𒉌𒅁𒌉𒌉𒂗
𒊩𒍑𒁲𒈨𒌓𒈨𒉌𒆷𒁶
𒊩𒍑𒁲𒈨𒈪𒈨𒁲𒀀𒁶
𒌓𒀭𒋀𒆠𒂍𒁀𒈪𒉌𒆭𒊏𒁶
𒀯𒂍𒁀𒈪𒉌𒌉𒌉𒇲𒁶
𒅅𒋫𒊕𒆰
...𒊏𒋛𒅋𒇷𒂗...
...
𒎐...
𒍢𒁀𒈬...𒍣𒉈...
𒎐𒃲𒈬𒁕...
...𒄿𒉈...
...
...𒀠𒅅<unk>...𒅎𒈨...
𒂦𒋛𒈨𒀠𒅅𒂦𒋛𒈨𒄢𒇻
𒊩𒍑𒁮𒈨𒉘𒊨𒅇𒊨𒅇
𒋗𒇇𒌒𒆪𒁉𒂗𒋫𒈨𒈬𒌧𒅅
𒋗𒂊𒊑𒅔𒁇𒊑𒌍𒂍𒈨𒌍𒂊𒂷𒉡
𒋦𒂊𒌌𒈬𒋦𒂊𒌌𒈬
𒍢𒁀𒈬𒋦𒂊𒌌𒈬
𒈬𒉏𒈥𒁶𒋦𒂊𒌌𒈬
𒄑𒋒𒁶𒄘𒈝𒈝𒈬𒋦𒂊𒌌𒈬
𒈬𒋾𒅔𒋦𒍝𒌺𒈾𒌌𒈬
𒍢𒁀𒈬𒃮𒈨𒀀𒋢𒌒𒁉
𒄀𒊒𒋦𒍝𒌺𒈾𒂂𒁕
𒋀𒄿𒉈𒊷𒊷𒈬𒃮𒈨𒀀𒋢𒌒𒁉
𒅾𒍝𒆳𒈬𒋦𒌋𒁴𒈬
𒅾...𒍝𒆳𒁶𒁯𒀀𒈬
𒋦𒌋𒁴𒁶𒃻𒃻𒊏𒈬
𒈕𒅗𒈬𒈨𒁶𒆬𒄀𒂵𒈬
𒃻𒉄𒆬𒍪𒁶𒈠𒈬
𒁾𒉄𒆬𒍪𒆥𒀝𒀀𒈬
𒁺𒎐𒆠𒉘𒈬𒅗𒅗...<unk><unk><unk>𒂵𒂊
𒅗𒅗𒉌𒁶...
𒊩𒆷𒉌𒁶...
𒅊𒄀...
𒅆...
<unk>...
...
...<unk><unk>𒀀𒀭
𒅗𒅗𒅗𒍢𒁀𒃶𒈨𒂗
𒁄𒌓𒊷𒂵𒌓𒁺𒃶𒈨𒂗
𒂡𒊕𒆠𒌓𒂵𒃶𒈨𒂗
𒌓𒅗𒁇𒋗𒌓𒌓𒂵𒃶𒈨𒂗
𒆠𒉘𒀭𒈬𒌌𒆤𒇲
𒊮𒀭𒍝𒄩𒈨𒅆𒂠𒂊𒀭𒂊
𒈪𒀀𒂷𒉡𒈪𒀀𒁺𒁀
𒀭𒌓𒁕𒂷𒉡𒀭𒌓𒁕𒁺𒁀
𒀭𒍪𒆜𒄩𒊏𒀊𒋧𒄀
𒅍𒇲𒂅𒇲𒄩𒊏𒀊𒁲𒁲